Түркістан облысының Төлеби ауданында электр жүйелері жаңартылды
"Түркістан облысының Төлеби ауданында электр жүйелері жаңартылды" | "https://abai.kz/post/82163"
TITLE: Түркістан облысының Төлеби ауданында электр жүйелері жаңартылды
URL: https://abai.kz/post/82163
META: "Түркістан облысының Төлеби ауданында электр жүйелері жаңартылды" | "https://abai.kz/post/82163"
DATE: 23.11.2018
AUTHOR(s): Abai.kz
TOTAL WORDS: 137
TEXT: Елбасы Нұрсұлтан Назарбаевтың 5 әлеуметтік бастама жобасы тұрғындардың әлеуметтік жағдайын көтеруге бағытталған нақты тапсырмалардан тұралы. Осыған сәйкес, Түркістан облысының Төлеби ауданында электр жүйелерін жаңарту жұмыстары жасалған. Жалпы, бұл өңірде 2018 жылға арналған инвестициялық бағдарлама бойынша 75,61 шақырым желілерді жаңартып, темір-бетонды бағанаға алмастыру және 6 жаңа трансформаторды орнату жоспарланған. Бүгінде аталған ауданда ұзындығы – 31,2 шақырым желі жаңартылып, темір-бетонды бағаналарға алмастырылған. Сонымен қатар, төрт трансформатор құрылғысы жаңартылды. Бұл жұмыстар Төлеби ауданды əкімдігімен «Оңтүстік Жарық Транзит» ЖШС-гі бірлесе атқарып отыр. Жалпы аудандағы электр жүйелерінің ұзындығы - 1342,8 шақырымды құраса, оның 828,3 шақырымы қанағаттанарлық жағдайда. Бұдан басқа, аудан халқын сапалы электр энергиямен қамтамасыз ету мақсатында жергілікті бюджет есебінен 11 жобаның ЖСҚ-сы әзірленуде. Аталған жұмыстар кезең-кезеңімен жүзеге асқан уақытта Ленгер қаласы және 10 ауылдық округке қарасты 32 елді мекендегі 67 көшенің, яғни 10 240 тұрғын сапалы электр энергиясымен қамтылатын болады. Abai.kz
